ट्रेनों में हावभाव से नशाखुरानी गिरोह को पहचान लेगी पुलिस
होलीमें घर आने वाले परदेसी बिहारियों को इसबार नशाखुरानी गिरोह से जीआरपी की 14 टीमें बचाएंगी। इन जवानों को इस तरह की ट्रेनिंग दी गई है कि वे चलती ट्रेनों में आव, भाव ताव देखकर नशाखुरानी गिरोह के सदस्यों को पहचान कर दबोच लेंगे। इसके अलावा यात्रियों को जागरुक करेंगे और नशाखुरानी गिरोह से बचने संबंधी जानकारियों वाले पर्चे ट्रेनों में चिपकाएंगे। मंगलवार को पटना जंक्शन पर नशाखुरानी गिरोह की नकेल कसने के लिए गठित टीमों को रेल डीएसपी भगवान प्रसाद गुप्ता ने रवाना किया। इससे पहले जरूरी ऐहतियात बरतने की सलाह भी दी।
सादीवर्दी में तैनात रहेंगे जवान : 14टीमों में 70 जवानों को लगाया गया है। आनंद विहार टर्मिनल पर 8, मुगलसराय में 4 और हावड़ा जंक्शन पर 2 टीमें रहेंगी। इनमें से कुछ जवान वर्दी तो कुछ सादे लिबास में रहेंगे। इसके अलावा हर स्टेशन पर एक-एक इंस्पेक्टर स्तर के अधिकारी की तैनाती की गई है। डीएसपी भगवान प्रसाद गुप्ता ने बताया कि हर टीम को ट्रेनों में चोरी करने वाले अपराधियों और नशाखुरानी गिरोह के सदस्यों के फोटो वाला अलबम भी मुहैया कराया गया है। 12 मार्च तक ये टीमें सक्रिय रहेंगी। इसके अलावा जगह-जगह वीडियोग्राफी होगी और सीसीटीवी कैमरे से निगहबानी होगी। यात्री हेल्पलाइन नंबर 1512 पर सूचना दे सकते हैं।
चलाया जा रहा है जागरुकता अभियान
घरलौटने वाले यात्रियों को जागरूक करने के लिए रेलवे सुरक्षा बल जागरुकता अभियान चला रहा है। इस अभियान के तहत आरा स्टेशन पर नशाखुरानी गिरोह के सदस्यों के पोस्टर लगाये गये हैं। चलती गाड़ी में पंपलेट बांटा जा रहा है। पैंसेजर फ्रेंडली बनने की कवायद में जुटे रेल सुरक्षा बल के जवान यात्रियों को अनजान व्यक्ति तथा किसी वेंडर से कोई सामान नहीं खरीदने या नहीं खाने का सलाह भी दे रहे हैं।
hin_Deva hin_Deva hin_Deva hin_Deva hin_Deva